Прыведзеныя лічбы паказваюць, што прэстыжнасць мовы істотна ўплывае на яе пашырэнне сярод прадстаўнікоў не асноўнага этнасу, або інакш – у іншаэтнічным асяроддзі. Адсюль вынікае наступнае. Калі нейкія моўна-дыялектныя сістэмы у пэўны час прэстыжнасцю не карыстаюцца, але яны вельмі пашыраны ў іншаэтнічным асяроддзі, дык гэтую прэстыжнасць яны мелі ў мінулым. Такім чынам, атрымліваецца наступнае: народ і яго мова страцілі прэстыжнасць, а пашырэнне гэтай мовы ці дыялектных сістэм у іншаэтнічным асяроддзі засталося, часам надоўга.